Diari Oficial de la Generalitat Valenciana


Sumari del DOGV 3666, del 14-01-2000 (1999/11772)

RESOLUCIÓ de 23 de desembre de 1999, del director general de l’Agència per a la Qualitat, l’Avaluació i la Modernització dels Serveis Assistencials de la Conselleria de Sanitat, que renova l’acreditació de l’Hospital Clínic Universitari de València, per fer implantacions d’al·loempelts valvulars cardíacs i segments vasculars.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3666

Data del DOGV
:   14-01-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/11120


Data del document
:   23-12-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * política sanitària
    * establiment hospitalari
    * trasplantament d'òrgans

RESOLUCIÓ de 23 de desembre de 1999, del director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que renova l'acreditació de l'Hospital Clínic Universitari de València, per fer implantacions d'al·loempelts valvulars cardíacs i segments vasculars. [1999/X11044]
  
Vista la sol·licitud de renovació de l'acreditació de l'Hospital Clínic Universitari de València, per fer implantacions d'al·loempelts valvulars cardíacs i segments vasculars.
  
Antecedents de fet
  
Primer. L'Hospital Clínic Universitari de València, situat a l'avinguda de Blasco Ibáñez, núm. 17, va obtenir l'acreditació per fer implantacions d'al·loempelts valvulars cardíacs i segments vasculars mitjançant la Resolució del secretari general de la Conselleria de Sanitat, de 25.05.1994.
  
Segon. El director de l'Hospital Clínic Universitari de València, en representació de la Conselleria de Sanitat de la Generalitat Valenciana, va presentar la sol·licitud de renovació de l'acreditació d'aquest centre per fer implantacions d'al·loempelts valvulars cardíacs i segments vasculars amb data 24.11.1999.
  
Tercer. La Direcció del Programa de Trasplantaments de la Comunitat Valenciana informa favorablement sobre la renovació sol·licitada de l'acreditació per fer implantacions d'al·loempelts valvulars cardíacs i segments vasculars.
  
Fonaments jurídics
  
Primer. El director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent per resoldre segons l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 87/1999, de 30 de juliol.
  
Segon. S'ha fet el que estableix l'article 29.1 de l'Ordre d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Renovar l'acreditació per fer implantacions d'al·loempelts valvulars cardíacs i segments vasculars a l'Hospital Clínic Universitari de València, situat a l'avinguda de Blasco Ibáñez, número 17, de València. Aquesta acreditació serà vàlida durant un període de cinc anys, amb efecte des del 23.12.1999.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmès a la inspecció i el control de la Direcció de la Unitat de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.